b'\n_START_ARTICLE_\nRen\xc3\xa9e Zellweger\n_START_SECTION_\nOpv\xc3\xa6kst\n_START_PARAGRAPH_\nZellweger blev f\xc3\xb8dt i Baytown, Texas, en \xc3\xb8stlig forstad til Houston. Mellem junior school og high school flyttede hendes familie til Katy, en vestlig forstad til Houston. Hendes far, Emil Erich Zellweger, er en schweizisk-f\xc3\xb8dt maskin- og elektroingeni\xc3\xb8r, der arbejder i olieindustrien. Zellweger\'s mor, Kjellfried Irene (f\xc3\xb8dt Andreasen), er norsk f\xc3\xb8dt og af same-oprindelse Hun er en sygeplejerske og jordemoder og flyttede til USA for at arbejde som l\xc3\xa6rerinde for en norsk familie i Texas. Zellweger beskriver sig selv som at v\xc3\xa6re blevet opdraget i en familie af "dovne katolikker og episkopale ". Hun har en \xc3\xa6ldre bror, Andrew, som er marketingmanager og arbejder i vin-industrien og har sit eget \xc3\xb8genavn for hende \xe2\x80\x93 Zelly. _NEWLINE_I junior high school deltog Zellweger aktivt i adskillige sportsgrene, inklusiv fodbold, basketball, baseball og amerikansk fodbold. Hun gik p\xc3\xa5 Katy High School, hvor hun var cheerleader, gymnast og medlem af en klub. Zellweger medvirkede i flere af skolens skuespil og hun blev valgt som "Best Looking" i hendes klasse inden sin dimission fra high school i 1987. Efter high school gik hun p\xc3\xa5 University of Texas i Austin og studerede engelsk sprog. Zellweger var en god elev og kom p\xc3\xa5 Dean\'s List flere gange. I begyndelsen tog hun kun drama-timer fordi hun havde brug for gode karakterer for at fuldf\xc3\xb8re sin grad, men erfaringerne gjorde hende klar over, hvor meget hun elskede at spille skuespil . Gennem denne periode fors\xc3\xb8rgede hun sig med job som servitrice ved siden af studierne i Austin. I 1991 dimiterede Zellweger fra universitet med en BA-grad i engelsk._NEWLINE_Hun overvejede at flytte til Hollywood, men besluttede at blive i sin hjemby i Texas til hun havde f\xc3\xa5et mere erfaring. Hendes f\xc3\xb8rste job efter dimissionen var at medvirke i en b\xc3\xb8f-reklame, samtidig med, at hun begyndte at g\xc3\xa5 til pr\xc3\xb8ver p\xc3\xa5 roller rundt om i Houston.\n_START_SECTION_\nH\xc3\xa6der\n_START_PARAGRAPH_\nRen\xc3\xa9e Zellweger har en stjerne p\xc3\xa5 Hollywood Walk of Fame p\xc3\xa5 fortovet ud for adressen 7000 Hollywood Blvd._NEWLINE_Hun vandt en Oscar for bedste kvindelige birolle for sin rolle i Tilbage til Cold Mountain (2003).'